text:
semper nos lo t’ey pa otro, specialmente den tristesa, ora cu mas bo tin mester.
Un hende cu nos a stima a bay laga nos. Nos curpa y alma ta sinti asina hopi dolor. Musica ta zona. E palabranan di e canticanan ta kibra nos curason un tiki mas.
Y toch, consuelo nos ta haja, ora grandi y chikito, di tur color, clase y postura ta uni cu nos. Den un momento cu mas nos mester di un brasa, un sunchi, un palabra, un lagrima. Recuerdonan mutuo. Nan ta e chispa di lus den nos momentonan asina scur.
Y ami, sinta den meymey di misa y di un distancia ta observa e escenario aki. Conciencia ta nace con tin ora dolor ta uni asina hopi cu amor y beyesa. Y mi ta pensa. Cuanto tempo mi no a echt combersa cu e famia aki mas. Bida ta bay asina pura.
Nos yiunan a lanta hunto for di kleuterschool. Nan a hunga hunto, den mondi di santa Cruz, hari, hasi coy mala mucha y pasa pret.
Mi ta despedi y maske e no ta mi yiu, e ta parti di historia di mi yiunan. Ta manera cu e ta hiba un parti di mi cu n’e. Mi curason ta kibra, brasando su mama y tata nos ta jora hunto. Nos ta jora pa Jason, cu a bay mucho jong. Y mi ta sinti cu un parti di mi bida tambe a bay, pero un recuerdo t’ey cu semper lo keda bibo den mi curason. Y mi ta realisa con dushi hende ta biba riba e baranca stima aki, pasobra di un forma of otro semper nos lo t’ey pa otro, specialmente den tristesa, ora cu mas bo tin mester.
~ Dedica na Jason Halley, cu a bay mucho jong y su famia y amigonan y na amor eterno pa nos yiunan cu semper lo keda bibo den nos curason.
Awe ta un otro dialuna, comienso di siman. Felis siman!
Scirbi pa bo mes riba un pida papel of den un schrift kico ta e 3 cosnan cu bo lo kier cambia den bo bida e siman aki. Tres cos so! E ora bo por corda nan miho!
1……..
2……..
3……..
Diabierna awo, bo ta scirbi kico bo a logra.
Pensa un rato:
1. Con mi ta sinti awo?
2. Kico mi ta sinti? E tabata dificil? Facil?
3. Sinti bo mes en todo caso orgujoso si bo logra!
4. Otro siman hasi mesun ehercicio.
5. Wak con bo bida ta cambiando y cada biaha ta bira mas dushi.
6. Bo lo ripara cu no abo so, pero mas hende y situacionnan rond di bo ta cambiando. Great,no!
Si bo ta desea, bo por manda nos bo reaccion y experencia. Si bo ta duna nos permiso, nos ta comparti’e na un forma anonimo riba e pagina di Facebook di Comprondiendo Bida. Danki di awo caba pa bo reaccion!
Nos ta biba den un periodo unda media ta determina pa gran parti kico nos ta pensa y sinti.
No ta pornada ta bisa cu Media ta e di cuater poder den un pais.
Si nos mester kere Facebook como e media cu tin un di e podernan mas grandi di mundo, nos tin cu kere cu majoria hende cu ta pone mensajenan ta biba den un mundo paradisico.
Toch cada un di e personanan aki probablemente tin nan preocupacion, dolor, problema y retonan den bida.
Pero nos no ta pone esey, pasobra nos no kier pa otro sa. Of nos no ta haja cu esey ta pas. Of nos no sa con pa bis’e.
Pesey awe mi kier bay bek na un buki chikito cu mi a cumpra pa mi nietonan “e Prins Chikito’.
Un buki jena cu sabiduria simpel pa chikito y grandi.
E prins ta bisa “Solamente cu bo curason bo por mira bon. E esencial ta invisible pa e wowonan.”
Les’e y pensa un rato pa bo mes “kico e ta bisa mi”? Awor usa bo curason pa mira y scucha y dicidi. Con abo kier pa bo bida ta e fin di siman aki? Kico ta e cosnan di balor pa bo, bo famia, bo pais y bo mundo? Den kico bo por hasi un diferencia? Y mas importante, no kere tur loke bo ta lesa, scucha y wak den media. Usa bo inteligencia Divino cu nos cada un ta pose’e.
Y awo Tribi y Actua! Bon fruta ta bin solamente si nos ta cuida y stima e mata.
Pasa felis fin di siman.
“Droga no ta cura e herida, e ta tapa e dolor.” Dimitri Halley
Den e programa pa hoben y su famia ‘Camp 13’, e psicologo Dimitri Halley a duna un splicashon di depreshon durante e periodo di pubertijd. Tambe e la splica e esencia di e etapa di adolesencia y pakico e etapa aki ta asina dificil pa e hoben. E ta bisa cu den e periodo aki ta importante pa e major sinja pa duna e hoben espacio pa descubri y desaroja su mes personalidad. Pakico un hoben ta experimenta cu droga y alcohol ta bin hopi biaha dor di e periodo di cambio cu e ta pasa aden. Esaki por trese stress y depreshon cu ne. Y refleho riba e dolornan di e ninjes di e hoben. Aki e la hasi e expreshon cu hopi biaha nos no ta tene cuenta cu ne, esta “droga no ta cura e herida, e ta tapa e dolor.” Tambe Dimitri a bay mas profundo riba e asina jama midlife crisis, cu e ta un ripiticion di e pubertijd cu no a worde completa. Di parti di Comprondiendo Bida nos ta recomenda tur hoben y nan famia cu no a wak e programa pa puntra Tele Aruba ki dia tin ripiticion y asina informa nan mes con pa sostene e hoben cu ta pasando den su pubertijd.


c: text/html

text:
Kralendijk - Ayera 25 di april 2017 a tuma lugá un Masterclass na Boneiru, organisá pa Ministerio di Interior i Relashon ku Reino / Binnenlandse Zaken en Koninkrijksrelaties (BZK).
E Masterclass ku un charla di multi-guru Remco Claassen tokante ‘esensia di liderazgo’ tabata kompletamente yen ku sigur 180 invitado, prosedente di e sektor (semi)públiko i privá. Despues di e charla di Remco Claassen, e invitadonan por a nètwèrk ku otro disfrutando di algu di bebe i múkica di Mimoun & Terence.
Claassen ta un di e entrenadónan i oradónan mas pidí di Hulanda riba tereno di abilidat di liderazgo. Claassen a papia tokante posishonamentu di motivashon personal, realisashon di ambishon i práktika di liderazgo efektivo. ‘Mi ta kontentu ku Boneiru ta mira importansia di liderazgo pa fortifiká e isla”, segun Claassen. Pa e motibu aki ministerio di BZK a hasi e Masterclass aksesibel gratuitamente pa alkansá un públiko grandi na Boneiru.
E Masterclass ta parti di Programa di Desaroyo di Talento / Talent Ontwikkel Programma Bonaire (TOP Bonaire), un trayekto di entrenamentu pa ámtenar di Entidat Púbiko Boneiru / Openbaar Lichaam Bonaire (OLB), fundashonnan i kompanianan di gobièrnu i Rijksdienst Caribisch Nederland (RCN). TOP Bonaire ta inisiativa di OLB i ministerio di BZK. Novèmber aña pasá a kuminsá ku e promé aña di TOP Bonaire ku 12 partisipante. Despues di evaluashon eksitoso di e promé mitar aña, ta kuminsá na sèptèmber awor ku e di dos aña di TOP Bonaire. Inskripshon pa esaki ya a habri.

robotstxt: allowed

filter: keep


text:
Ken no conoce Izaline Calister? Un cantante di Curasoleño, cu a cosecha exito no solamente den Antias y Aruba, pero sigur na Europa, Indonesia, Merca y Sur America.
E tambe lo bay tey, hunto cu comediantenan Howard Komproe, Jetty Mathurin y Everon Jackson Hooi, den e Caribbean Edition di “De Lulverhalen”, diabierne y diasabra awor den Cas di Cultura.
E artistanan lo bay tey dunando e publico loke nan tin mester: Yen di diversion. De Lulverhalen lo bay bin cu su toke di humor masculino, formando asina un formula gigantesco cu ta garantisa un anochi fabuloso di diversion.
Izalin Calister tin hopi amistad na Aruba y e ta pensa hopi riba e calor y hopi harimento. Cu Lulverhalen, el a splica cu e tabata hopi entusiasma di ta participando, pero n’e mesun momento, e ta haye un tiki eng. Pasobra nunca el a wordo pidi pa haci algo cu no tin di haber cu cantamento. Pero na alabes, e ta haye exitante. E ta un reto.
Un sorpresa, ta loke Izaline a bisa, di loke tin cu spera for di Lulverhalen. Unabes cu e telon habri, por mira 4 talento peculiar cu lo wordo uni den un solo anochi. Cada un ta bon den loke e por. Tur ta conta su propio storia riba su propio manera y riba e anochi aki, e audiencia ta haya di tur: De Lulverhalen.
Prome biaha cu Izaline Calister a cuminsa cu su carera tabata su prome aña den Conservatorium, cual, segun e mes ta conta, tabata un regalo p’e mes. En realidad e tabata studiando bedrijfskunde y kier a haci algo cu musica. Dus el a regala su mes un aña largo musica. Pero despues di e aña ey, e no kier a stop. El a pensa cu simplemente esey ta algo loke e tabata kier y a duna su mes tres aña mas y si e por biba despues di e tres añanan aki, ta un señal, cu musica ta loke ta destina p’e.
For di un comienso caba el a pensa cu tabata un bon momento pa cuminsa cu musica.
Eric Calmes tabata un gran inspiracion p’e, pa motibo cu el a lage scucha e diferente estilo di musica Curasoleño y tambe estilonan di jazz.
Esey a duna Izaline hopi confianza den su mes y realmente un boost. Tambe Richard Bona, kende tabata canta den su propio idioma y tabata haci su propio mescla di estilo di musica. Tambe Dianne Reeves, kende tabata uza hopi influencia Cubano Africano y Brazilero. Esey tabata un confirmacion cu e tabata riba un bon caminda.
Izaline Calister ta druk bezig haciendo musica pa teatro di dansa internacional pa un presentacion di baile moderno. Fuera di esey e ta compone pa varios show. Su show mes Latin Diva lo bay den un sorprise, mirando cu e ta constantemente ocupa den teatro.


text:
Speedfiniti Magazine ta un revista nobo ku ta bai trata di tur lokual tin di haber ku motor i speed. Boto, outo, avion, Seadoo, drone, etc., ta optenibel den e revista nobo Speedfiniti. E promé edishon a keda lansá djasabra último 9 di sèptèmber. E lansamentu a bai kompañá ku un Car & Bike show.
Mayoria di e outo, bròmer i dronenan ku tabata presente na eshow, lo ta den e promé 2 edishonnan. E show a konta ku outonan di kaya, drag, drift, dragsters i outonan eksótiko manera BMW, Mercedes Benz, Corvette, Lexus i Altezza. Tambe a presentá bròmernan di kaya i drag, racing drone club, RC cars. E spònsernan tambe tabata presente pa ofresé nan produkto- i servisionan na e públiko ku a akudí na e show.
Speedfiniti Magazine ta un revista ku lo bai tin informashon di eventonan den futuro pero tambe eventonan ku a pasa tantu lokal komo internashonal. Entrevista ku koredónan di drag, teamnan di outo di kaya, doñonan ku outo modifiká, bròmer di kaya, Harley Davidson, entrevista ku spònsernan, mekániko, Car detailers, spuitdó di outo i patrosinadónan di evento lokal i internashonal.
Speedfiniti lo sali kada 2 luna ku lo ta un total di 6 biaha pa aña. E promé edishon tin 32 página yená ku informashonnan di Kòrsou, Aruba, Hulanda, Merka i Puerto Rico. Den e di 2 edishon lo tin tambe informashon di Bonaire.
Speedfiniti ta optenibel na balor di 10 florin na Kuzeta, Beep Beep Rio i algun sitio mas ku lo ta pendiente. Na Aruba lo e wòrdu bendí na Mindo Tire Shop i na Hulanda na Power Wheels Amsterdam.
Pa mas informashon por bai riba e página di Facebook: SpeedFiniti Magazine i Instagram: Speedfinitimagazine. E emailadres ta Speedfinitimagazine@gmail.com òf na numbernan di telefon 687-6015 i 679-7927.


text:
STORIA DI BIDA
Un Bida Yen di Satisfaccion den Sirbishi na Dios
For di chikito mi tabata timido, mi tabatin miedo di fracasa y mi tabata victima di discriminacion. Mi a bay mi misa catolico pa mi haya yudansa pa compronde Bijbel cu speransa di por haya consuelo for di dje. Como cu mi no a haya esaki, mi a cuminsa haci deporte.
No a dura mucho cu mi a cuminsa practica gimnasia y bodybuilding. Cu tempo mi a habri mi mes gym na San Leandro, California, Merca. Eynan mi a traha cu diferente bodybuilder, incluyendo un cu a gana e titulo di Mr. America. Aunke mi a dedica mi mes na forma un curpa mas hancra of musculoso, toch esaki no a yena e bashi cu mi tabata sinti.
MI A HAYA LOKE MI TABATA BUSCA
Un amigo na mi gym cu tabata sa cu mi tabatin deseo di compronde Bijbel a sugeri mi pa mi topa un hende cu e tabata conoce. Su manece, un testigo di Jehova a bishita mi na cas. Pa cuater ora largo el a contesta mi preguntanan directamente for di Bijbel. Mi a pidie pa e bin bek e mesun anochi ey y nos a combersa tocante Bijbel te meyanochi. Mi a gusta loke mi a siña. Pesey mi a puntr’e si mi por a compañ’e e siguiente dia pa mi wak con e ta predica. Mi a keda asombra di e manera cu e tabata habri Bijbel y mustra e doñonan di cas e contesta riba nan preguntanan. Mi a dicidi cu ta e trabou ey mi kier a haci.
Pues, mi a bende mi negoshi y mi tabata pasa mi dianan predicando cu e pionero * ey. Mi a batisa na mei di aña 1948 na un congreso na Cow Palace Arena na San Francisco, California. Despues, den e mesun aña ey mi a bira pionero.
Mientrastanto, mi a pidi e Testigo pa e bishita mi mama. Mi mama a reacciona na un manera faborabel y poco tempo despues e tambe a bira un testigo di Jehova. A pesar di e oposicion di su famia, mi mama a keda fiel na Dios pa hopi aña te na su morto. Niun otro miembro di nos famia no a bira testigo di Jehova.
TEMPO MI A CONOCE MI CASA
Na aña 1950 mi a muda bay Grand Junction, Colorado, caminda mi a conoce un mucha muher cu yama Billie. El a nace na aña 1928 y a lanta den e tempo di e Gran Depresion (crisis economico di decada 1930 y 1940). Su mama, Minnie, tabata lesa Bijbel cu ne tur anochi den scuridad banda di un lampi di kerosin. Cu su cuater aña di edad, Billie tabata por a lesa caba y e tabata sa hopi relato biblico for di cabes. Na final di decada 1940, Billie su mama a studia Bijbel cu testigonan di Jehova y a siña cu fierno no ta un luga di tormento, sino un luga figurativo caminda mayoria hende ta drumi den morto. (Eclesiastes 9:5, 10) Tanto Minnie como su casa a bira Testigo.
Na 1949, despues cu Billie a caba universidad na Boston, el a bay cas bek y a cuminsa studia Bijbel. En bes di bira un docente, el a dicidi di dedica su bida na Dios. Na 1950, el a batisa na e congreso internacional di testigonan di Jehova na Yankee Stadium na New York. No mucho tempo despues, nos a conoce otro, nos a casa y hunto nos a cuminsa nos sirbishi di tempo completo.
Nos a cuminsa na Eugene, Oregon, y eynan nos a haya hopi bon amigo. Na 1953, nos a bay biba na Grants Pass, Oregon, pa yuda un congregacion chikito. Poco tempo despues, den e mesun aña ey, nos a haya invitacion pa bay e di 23 klas di Galaad, un scol pa entrena misionero, cu tabata keda na South Lansing den e Estado di New York, un 400 kilometer noordwest di New York City.
TRABOU DI MISIONERO NA BRAZIL
Na december 1954, cinco luna despues cu nos a gradua di Galaad, ami cu Billie a subi un avion di dos motor rumbo pa Brazil. Ora nos tabatin un ora ta bula un di e motornan a faya, pero nos a baha sano y salvo na Bermuda. Despues nos mester a haci un otro aterisahe di emergencia na Cuba. Finalmente, despues di un biahe agotador di 36 ora, porfin nos a yega na e sucursal di testigonan di Jehova na Rio de Janeiro, Brazil.
Despues cu nos a keda un tempo cortico eynan, ami cu Billie y dos otro misionero a bay Bauru, São Paulo, pa cuminsa cu un cas di misionero nobo. E stad tabatin mas cu 50.000 habitante y nos tabata e prome testigonan di Jehova eynan.
Nos a cuminsa predica di cas pa cas, pero mesora e pastoor catolico local a cuminsa opone nos actividad. E tabata sigui nos y tabata bisa e doñonan di cas pa no scucha nos. Pero, den apenas un par di siman, un famia grandi cu nos tabata studia Bijbel cu ne a acepta e berdadnan biblico y despues di un tempo a batisa. Poco despues, otronan tambe a cuminsa studia Bijbel cu nos.
E famia cu a batisa tabatin un miembro di famia cu tabata presidente di un club renombra. Mi a haci areglo pa uza e facilidadnan di e club pa tene un asamblea. Ora e pastoor local a insisti pa kibra e contract, e presidente a reuni cu e miembronan di e club y a bisa nan: “Si boso kibra e contract, mi ta renuncia!” Nan a acepta pa e asamblea tuma luga.
E siguiente aña, na 1956, nos a haya invitacion pa asisti na un congreso di districto na Santos, São Paulo. Casi 40 Testigo di nos congregacion a biaha bay cu trein. Ora nos a yega Bauru bek, mi a haya un carta den postbus cu a asigna mi como un superintendente biahero pa bishita congregacionnan di testigonan di Jehova. Asina mi carera na Brazil di casi 25 aña den e trabou aki a cuminsa, durante cua nos a recore mayoria parti di e pais.
MI EXPERENCIA DEN E TRABOU DI PREDICA
Den e tempo ey no tabata facil pa biaha. Nos a biaha door di henter e pais cu bus, den trein, riba garoshi y bais y hasta na pia. Un di e prome stadnan cu nos a bishita tabata Jaú, São Paulo. Eynan e pastoor a busca nos problema.
El a reclama nos: “Boso no mag di predica na mi carnenan!”
Nos a contest’e: “Nan no ta di bo, ta di Dios nan ta.”
Nos a haci areglo pa pasa un pelicula tocante nos trabou di predica rond mundo, titula: The New World Society in Action. Pero e pastoor a forma un grupo di hende pa ataca nos. Nos a informa polis mesora. Ora cu e pastoor y su grupo di parokiano a yega na e teater, na e entrada nan a topa cu un barera di polis cu arma dirigi riba nan. E publico grandi a disfruta masha hopi mes di e pelicula.
Casi tur caminda cu nos a bay sirbi e tempo ey nos a topa cu e mesun tipo di persecucion y odio religioso. Por ehempel, na Brusque, cerca di Blumenau, Santa Catarina, nos a topa dos pionero cu a haya nan cu hopi oposicion. Pero nan perseverancia a duna bon resultado. Awe, despues di mas cu 50 aña, tin mas cu 60 congregacion den e region ey. Tambe, no mucho leu for di eynan, den e stad di Itajaí, tin un bunita Salon di Asamblea.
Un di e cosnan cu mas nos a gusta den nos asignacion tabata e tempo cu nos a pasa cu nos rumannan pa prepara pa e congresonan grandi. Durante añanan 1975 pa 1977, mi tabatin e privilegio di sirbi como superintendente di congreso den e stadion grandi di e stad Morumbi. Na un ocasion, nos a manda un peticion na mas o menos 100 congregacion den e area ey pa manda dies hende di cada congregacion pa limpia e stadion e anochi prome cu e congreso.
Segun cu e hungadonan di futbol tabata sali for di e stadion e anochi ey, algun di nan tabata haci bofon di e rumannan, bisando: “Wak tur e muhernan ey cu nan basora y mop, keriendo cu nan por limpia henter e stadion aki.” Pero pa meyanochi, henter e stadion tabata limpi limpi! E manager di e stadion a comenta: “Lo a tuma mi team di limpieza henter un siman pa haci loke e Testigonan a haci den apenas un par di ora!”
NOS A BAY BEK MERCA
Na 1980 mi tata a fayece y poco tempo despues nos a bay bek Merca pa cuida mi mama na Fremont, California. Nos a haya trabou di limpia edificio parti anochi pa nos por sigui traha como pionero y yuda hende cu ta papia Portugues den e area ey. Poco tempo despues nos a muda bay San Joaquin Valley, caminda nos a busca hende di habla Portugues den e area grandi entre Sacramento y Bakersfield. Awor tin mas o menos dies congregacion di habla Portugues na California.
Despues cu mi mama a fayece na 1995, nos a muda bay Florida pa cuida e tata di Billie te ora cu el a fayece. Billie su mama a fayece na aña 1975. Na aña 2000 nos a muda bay zuidwest di Colorado, un area di desierto den sero. Eynan nos a dedica nos tempo na predica full-time na e Indjannan Mericano di Navajo y Ute cu ta biba den e areanan reserva pa nan. Lamentablemente, Billie a fayece na februari 2014.
Mi ta hopi contento cu mas di 65 aña pasa mi a conoce un testigo di Jehova cu a contesta tur mi preguntanan directamente for di Bijbel. Mi ta mas contento ainda cu mi mes a haci sigur cu loke el a bisa mi tabata cuadra cu loke Bijbel ta siña. Esaki a duna mi un bida yen di satisfaccion sirbiendo Dios.
^ par. 8 Pionero ta un testigo di Jehova cu ta dedica un cantidad specifico di ora na e trabou di predica.


text:
Pa wak pafó pa un trabou, algu ku tur e mundu inspektá riba enkargo ku e ta di plaka òf pago. Sí, e karnal ta loke ku a baha na éksito, ma na final di dia, ora di kas kansá, tur loke e nesesidat ta un chikitu di comunidad i di lujo. Asina, i’c semper ta e mihó pone e meta ta un gran haltura, kaminda bo por permiti e lujo di tur e material na e comunidad di lugá di stablesé hink'chikitu. Tin algun traha ku ta bin ku un ventajas, ademas di ku e pago. Following is a list of some of the top career options that would support you efficiently both financially and prestige wise.
Op 8 Opcion di karera ku Kurativo Salario di e India
Gasten di fluho di
Den negoshi aktual generashonnan, haltu influensia a wòrdu contenido pa e hendenan ku gasten i e abilidat militar. No ta masha agradabel biaha riba nivel di entrada. Sinembargo, ora paso tuma mas grandi responsabilidat i proceso di tuma un decision, bo salario ta mas grandi,. Tur loke bo mester tin licensed di mayordomia di konosé institute. Esaki ta e forma ku e Cos awor gana placa di grant. E empeñonan e proposishon varios ventajas, ademas di ku bo hür.
Remedi
E dòkternan ta wèl ta tur tipo di kondishonnan di emergensia i su abilidat ta di gran balor den e totalmente. Un biaha ku bo ta goberná di Salú, bo por sigui biaha pa inicia su mes klínika personal unda e preis di konsultá yega na un kantidat piedranan. Ta dòkter no solamente den buska placa, tambe lo rekompensa ku un gran kantidat di influensia den e totalmente. Di profesional dòkternan di varios kategoria, por ehèmpel, di dentista, oftalmólogos etc.
Sektor di BO
PA industria ta den aug den e actividad. Ku teknologia di coleccion di kada aktividat anual, Soluciona un DANKI ta bai di un gran buska. Tin un monton di dependensia di kòmpiuter i e software di splicacion bisa den e dianan aki. Asina, tin un oportunidat di gana un suma geval.
Shared Kontabilidat i Pas
Di kontabilidat ta un elemento esensial den kualke mes. A paga mas tantu di e deseo, komo ku e ta un di e rekisito mas importante di un organisation. Pa mantené su bukinan kontakto, e autora ta nesesario i un parti importante di e planifikashon e ta e sistema anual di planifikashon finansiero. Por ta asina, Kas i Pas tin un gran inskudriñabel den industria.
Di aviashon
E negoshi ta seyá den vários lugánan, kiko ta un splikashon pa bo tin mester na e empresarionan i e hendenan normal ku ta bula bai fini. Nan ta dispuesto na gast'un gran kantidat di elos. E sektor aéreo ta krese bai na un calidad inkreibel. Asina, di pilotonan, e asistente di meta, e personal di tera na, azafatas etc ta den buska.
E industria di entrenamentu
E entrenamentu tin un industria ku ta keda na e parti ekstraordinario i portada tin un problema grandi na e ekonomia manera un tur. E glamour di industria ku offers increibel antias i profesional manera actoren, model, artista di reuní un piedranan kantidat di biennan, banda di su patu den industria di kla anuncia. Un biaha ku a hasi un kaminda pa nan mes, shelu ta di frontera.
E lei
Ku tantu kasonan adornonan, e abogado tambe ta di gran buska. E lei ta un tereno na ku si bo laga e forma correa i e dienen su tempran, bo kaba kaso, e rikesa i e libra. Tin biaha ora bo por ta probechá. Tabatin e lider ku e ta duru. Sinembargo, bo ta haya halando ku honor, benefisionan i plaka na final di dia.
Deporte
Deporte no ta un kopa té pa tur. Sinembargo, si bo tin talento i haña bon abilidat deporte for di su infancia, so bo tin ku hasi un identidat pa su mes riba e tereno. No ta traha fásil, pa ta onorabel. Ma, un biaha ku bo ta hasi su identidad di e tereno, bo ta gana placa, no solamente pa e wega di esnan ku ta deskribí, e ta hasi anunsio i anuncia. Esaki tambe ta baha na notisia den un manera masha bon.
Bo ta riba nan ta e mihó 8 opcion di karera na e ta bendishoná ku e edukativo di salario i di influensia den e tempu ei. Sinembargo, un trabou duru, dedikashon i e kaminda korekto ta nesesario.


text:
Tin un “fever-rash syndrome” cu ta bay rond na Aruba pa cual ainda no tin confirmacion kico e causa ta. Directie Volksgezondheid tin diferente sospecho, pero no tin confirmacion di unda e virus aki ta origina y si acaso e ta “vector-borne”, esta si e ta transmiti pa sangura, of no.
Ta asina cu dor di awacero frecuente y fuerte na fin di 2016 y na cuminsamento di 2017 e index di presencia di e vector (sangura cu ta transmiti virus) aedes aegypti tabata mas halto cu e nivel cu ta custumbra di wak den e periodo aki. Na januari e index tabata haltisimo, hefe interino di GKMB, esta Clayton Croes a declara diamars, esaki tabata di spera tambe pa via di e yobida. Ultimamente e indexnan ta bahando significantemente, y esaki sigur ta bon noticia, el a agrega.
E ta conclui cu e trabaonan tumando luga tin nan fruto, y sigur e notificacionnan cu DVG ta ricibi di dokternan di cas di casonan sospechoso di dengue, chikungunya y zika ta duna un excelente indicacion di cua areanan mester bishita cu mas urgencia y haci trabaonan di eliminacion di criadero y posibel criadero.
Croes ta splica cu tin un protocol cu ta na vigor continuamente den temporada di yobida.
E momento cu drenta un melding cu tin un caso cu e dokter ta sospecha cu e por ta un di e malesanan transmiti pa sangura, GKMB ta haci inspeccion di e cas unda e persona ta biba y di 3 pa 4 cas (radius di 100 meter) rond di e cas notifica, tanto dilanti, patras como na banda. Si haya criadero activo ta fumiga manera ta indica den e plan nacional.
Casonan confirma di Zika: 27.
For di januari pa e fecha actual, Aruba a conoce 27 caso di Zika confirma, sero caso di Dengue confirma y nuebe caso di Chikungunya confirma, segun Maribelle Tromp, epidemiologo na D.V.G.
Loke a ripara den e ultimo lunanan ta cantidad cu ta keda halto di notificacionnan semanal ricibi for di dokternan di cas di pashentnan cu ta bin cu un rash, keintura, y iritacion na wowo. E cantidad di pashent a yega na un nivel cu ta preocupa DVG, y tin investigacion tumando luga pa purba di yega na un conclusion lihe di kico exactamente ta pasando.
DVG ta pidi dokternan pa sigui notifica nan di tur caso, pa asina por sigui investiga pa e causa, Tromp a subraya. El a agrega cu ta trahando di cerca cu tur laboratorio na Aruba tambe pa haya mas informacion y yega mas pronto posibel na un confirmacion.
Tin hopi caso sospechoso pa loke ta e “fever-rash syndrome” segun e ultimo datonan epidemiologico, un totaal di 619 , pero ainda no tin un conclusion di exactamente kico tur ta.
Na Corsou Zika ta circulando y tabatin un cantidad grandi di caso entre october y november ultimo, na Boneiro tambe tabatin mas caso di Zika, y ta pensando den e direccion aki pa cu e syndrome detecta na Aruba, pero haya confirmacion ta dificil.
Zika ta un malesa relativamente nobo y ta dificil pa haya confirmacion cu testnan comercial como cu nan ta hopi nobo, ademas prome cu confirma cu e casonan actual ta Zika mester tambe descarta cu por ta cualkier otro virus.
Tromp a splica cu mayoria notificacion ta bin di e area pariba di Aruba, esta San Nicolas, Savaneta y Pos Chikito, pero cu e syndrome ta presente den tur bario y notificacionnan ta drentando di tur bario, y por mira cu e ta moviendo pabao.
DBZ, Dienst Besmettelijke Ziektes, ta haciendo un investigacion cu ta encera monitor tambe e adresnan unda cu e pashentnan ta biba pa tin un miho idea di e barionan, pero asina mes, no kiermen cu ta den su mesun bario e malesa a origina.
Consecuentemente ta pidiendo pashentnan pa duna nan dokter di cas mas informacion tocante di unda nan ta traha, y frecuenta, si nan a sinti malo despues di a bishita un cierto luga, of tabata den un cierto situacion. Esaki ta yuda DBZ cera e buraconan den informacion cu nan tin caba y kisas por conduci mas lihe na haya e origen di e syndrome.


text:
Rastafari
Movementu Rastafari ta un religión Abrahamiko ku a desaroyá na Jamaica den añanan 1930, despues di koronashon di Haile Selassie I komo Emperor di Ethiopia na 1930. Praktikantenan ta adora Haile Selassie I, emperor di Ethiopia (1039-1974), den mesun manera ku Hesus i Dios. Miembronan di e movementu Rastafari ta konosí komo Rasta, Rastafari òf simplemente Ras. Rastafari ta un manera di biba. Tambe ta rekonose Rastafari na nan titulonan ofisial di misa, manera Elder i High Priest. Den sierto instante ta referi na e manera di biba komo "Rastafarianismo", pero e termino akí ta wòrdu mirá ofensivo pa mayoria miembro di e movemientu Rastafari. Komo ku nan tin kritika riba "ismonan" (kua nan ta mira komo un parti típiko di e kultura di Babylon), nan no ta gusta pa keda yamá un "ismo" nan mes tambe.
E nòmber Rastafari ta bin di Ras Tafari, e titulo (Ras) i e nòmber dilanti (Tafari Makonnen) di Haile Selassie I promé ku su koronashon. Den e idioma Amharic, Ras, literalmente kabes, ta un titulo di Ethiopia ekivalente na un prens òf kabesante i e nòmber personal Täfäri (teferi) ta nifika esun ku ta reverensiá. Jah ta e nòmber Bibliko di Dios, un forma kòrtiku di Jahweh òf Jehovah ku por haña den Psalm 68:4 di Bijbel (vershon di King James). Mayoria adoradó ta mira Haile Selassie I komo Jah òf Jah Rastafari, un enkarnashon di Dios Tata.
Mayoria elemento di Rastafari ta reflekta e origen na Jamaica i Ethiopia. Kristian na Ethiopia a nase for di e Misa di Alexandria, fundá pa St Mark, i e kontinuashon di e Misa Koptiko di Alexandria ku a nase for di esei na siglo 5. Rastafari ta kontene varios elemento di Kristian, manera e eksistiensia di un Dios, yamá Jah, ku a manda su yu divino enkarná Tera den forma di Hesus (Yeshua) i a manifestá su mes den e persona divino Haile Selassie I. Rastafari ta aksepta gran parti di Bijbel, aunke nan ta sali for di punto di bista ku e mensahe i interpretashon a wòrdu alterá.
E manera di biba ku nos konose komo Rastafari, englobalisa e uzo spiritual di cannabis i ta rechasa e sosiedat di materialismo, opreshon i plaserenan sensual, yamá Babylon. E ta proklama Zion, referiendo na Ethiopia, komo e luga di nasementu di humanidad i for di kuminsamentu di e manera di biba ta hasi un yamada pa repatriá pa Zion, e Tera Primintí i Shelu riba Tera. Esaki por keda tumá literalmente komo emigra pa Ethiopia, pero tambe ta referí na repatriá mentalmente i emoshonalmente promé ku repatriá. Algun Rastafari tambe ta adopta i aksepta varios aspirashon Pan-Afrikano i politiko.
Algun Rastafari ta nenga di ta parti di sekta klase i asina ta enkurasha otro pa buska fé i insipirashon di paden, aunke ku algun ta identifiká nan mes fuerte ku e "Manshonnan di Rastafari - e tres nan mas prominente ku ta Nyahbingi, Bobo Ashanti i e Diesdos Tribunan di Israel.
Na 1997 a kalkula ku tin alrededor di 1 mion Rastafari mundialmente. Den un senso Jamaikino ku a tuma lugá na 2011, 29.026 individual a identifiká nan mes komo Rastafari. Otro fuente a kalkula ku na 2000, nan tabata forma un 5% di henter populashon di Jamaica òf supone ku tin alrededor di 100.000 Rastafari na Jamaica.


text:
Ayera mainta un patruya coriendo na altura di OK Supermarket na Tanki Leendert a wordo para por medio di un grupo di persona banda di caminda. E patruya a bin constata cu tin un persona riba vloer cu varios hinca na su curpa. Esaki a bira e di cinco asesinato cu Aruba ta registra pa aña 2017.
Personal di ambulance cu a yega na e sitio y a purba reanima e persona, pero esaki tabata envano segun informacion di Cuerpo Policial. Dokter Texier a constata morto 06.05am di Chini Tse Mora, naci na Santo Domingo, 19 di october 1977. Esaki pues ta bira e di cinco asesinato pa aña 2017 segun Cuerpo Policial, ni algun dia despues di e caso lamentabel na cas di pueblo den de Vuyst. Segun informacion di arubanative.com, na e sitio algun testigonan a conta cu nan a mira tres persona bringando cu e victima. Nan a grita nan y ora nan kier a bira pa yuda e victima, nan a bin topa cu ne bao sanger y gravemente herida. Tambe a mira un di e tres personanan cu cuchiu den su man.
Canades
Esaki seguramente a causa un otro shock pa comunidad cu mesora a cuminsa reacciona via rednan social riba e noticia aki ayera mainta trempan. Hopi hende ta den asombro cu tin atrobe un otro asesinato ni algun dia despues cu a caba di pasa uno na San Nicolas, ainda sin ningun detencion of sospechoso.
E prome asesinato cu nos a conoce pa aña 2017 tabata e caso na Jaburibari di un homber Canades cu un herida di bala na cabes. Segun corant Canades CBS, a trata di hoben Thuy Hoang Nguyen Quach anto su pareha e tempo ey a inicia un proceso pa genera fondo pa transporta e curpa bek pa Canada. Un rato despues cu e suceso a tuma luga tabata tin un persecucion formal na altura di Mc Donalds Palm Beach. E persecucion a termina na altura di Aruba Bank Hato caminda cinco persona a wordo deteni, tres masculino y dos femenino. Durante e persecucion, un di e personanan den e auto a tira un gran cantidad di biljetenan for di e auto y probablemente mas cos. E investigacion riba e caso aki a avansa te na punto cu tabata tin sospecho serio contra un solo sospechoso, y otronan a keda despues den libertad. Despues di esaki nos no a tende nada mas for di Ministerio Publico riba con a sigui cu e caso. Algun luna pasa nan a informa cu na interes di e investigacion nan no lo por a brinda ningun informacion mas.
Tiro na Olde Molen
Despues den e mesun luna rond fin di mei tabata tin un otro caso di asesinato registra den area di Olde Molen. Cuerpo Policial a confirma identidad di e victima Ralph de Palm, naci na Haiti na 1990, e tabata tin 26 aña di edad. E sospechoso den e caso aki, Erick Arturo Minguel Junior Schneiders di 22 aña a entrega su mes na warda di polis despues cu autoridadnan tabata buscando e pa algun dia.
Persona haya morto den cas
E otro caso cu a sosode despues tabata uno na Sero Largoweg, San Nicolas unda cu un ciudadano a topa cu un persona sin bida den cas. Patruya di San Nicolas a yega riba 9 di september, un dialuna mainta, y topa cu un homber benta abo den un plas di sanger. Aparentemente e lo tabata tin por lo menos dos tiro na su curpa. Un investigacion a start mesora riba e caso aki y ainda nos no a tende ningun desaroyo di dje tampoco. Akinan ta trata di victima Roque Alvin Thijzen, miho conoci como Roy Thijzen di 52 aña di edad. Ultimo cu a wordo informa tabata cu polis lo kier sa cu ken e victima tabata tin contacto den e ultimo dianan prome cu su morto. Particularmente den e anochi y madruga prome cu el a wordo tira. Tambe riba ki sorto di contacto esey tabata ta. E tiplijn di 11141 ta keda habri pa esaki ainda.
Caso de Vuyst
E caso recien na cas di pueblo de Vuyst unda un hoben a perde su bida den un manera bastante cruel tambe a causa basta comocion den cuminda di Aruba.
Hopi ta esunnan cu ta comenta ainda cu nan kier wak husticia. No tin ningun sospechoso of detencion cu a bini den e caso aki ainda tampoco. E dama hoben di 19 aña a wordo haya sin paña, cu un saco di plastic mara na su cabes y aparentemente cu heridanan manera si e tabata tortura den un forma of otro.
Un punto cu colega di prensa Juan Werleman a trece dilanti algun dia pasa, ta cu mester tin detaye basico cu Ministerio Publico por comparti cu prensa. Esaki pues pa yuda cu e investigacion di e caso. Sinembargo Ministerio Publico ta keda hopi limita cu nan contestanan y informacion cu nan ta brinda na prensa relaciona cu casonan di asesinato.
Den e caso aki di de Vuyst, sr. Werleman por ehempel a trece e preguntanan basico dilanti manera ‘unda y ki ora tabata e ultimo biaha cu a wak e victima? si tin un tijdstip di e crimen cu a costa bida di e victima y cuanto persona por ta envolvi?
Ministerio Publico
Na e interes di e investigacion, Ministerio Publico ta opta na momentonan aki pa no contesta e preguntanan aki ainda. “Pasenshi mientras e investigacion ta cana. Asina cu tin algo nobo ta wordo informa. E por ta informacion cu a keda estableci caba, pero igual e ta informacion cu ta forma parti di e investigacion y cu fiscal no kier haci conoci ainda. Corda cu e sospechoso ta sigui noticia. Confiansa, pasenshi mientras cu e investigacion ta canando,” vocero di Ministerio Publico a contesta prensa algun dia pasa.


text:
A practica kitesurfing na Fishermen’s Huts
Pa Sir Richard Branson no tin duda cu biento ta un gran aliado di pais Aruba. Ademas di conoce e parke di molina di biento na Vader Piet cu ta genera actualmente 14% di e electricidad cu nos ta consumi, e empresario mundial a probecha di e bishita na nos isla pa practica un di su deportenan faborito, esta Kitesurfing.
Na Fishermen’s Huts, el a topa cu dos profesional di renombre, esta Jeroen Westrate y Annabel van Westerop caminda el a core un poco y disfruta enormemente di su experiencia, confesando tambe cu e lo kier regresa pa haci mas.
“Mi ta stima Aruba. Awo boso ta combina boso energia cu e bienta y boso ta combina boso kiting cu e biento, p’esey mi ta kere cu ta e miho luga pa bin”, Branson a bisa.
E ta practica e deporte pa ultimo 12 aña y a reconoce e forsa di biento na Aruba remarcando cu mas bo bay afo, bo ta haya e miho condicionnan. Como parti di su bishita algun siman atras pa ceremonia di groundbreaking di Sunrise Solar Park na Lago Heights, el a bishita diferente proyecto di Aruba cu e tin un interes particular den dje manera Parke Solar na aeropuerto, ‘Smart Community’ na Kibaima y Parke di Molina na Vader Piet.
Tambe e kier a bay na un beach pa practica kitesurfing ya cu a yega di tende di con bon esaki ta na Aruba.
Ademas, Branson tabata consciente cu Aruba tin beach apto p’esaki tanto na costa zuid como na e costa Noord. E situacion di oilspill cu a afecta nos isla hustamente algun dia prome, a pone cu a opta pa bay na Fishermen’s Huts.
“E tabata dushi; e tabata un bon careda”, Branson a expresa apenas cu el a sali for di beach, ya cu segun e mes a bisa, no kier a laga Minister Presidente Mike Eman y Jose Maria Figueres di Carbon War Room riba beach largo tur bisti na camisa y dashi. “Mester bin bek si”, el a añadi.
Annabel a remarca cu Branson a haci bon y e tabata impresiona.
“El a maniobra y definitivamente a tuma e biento. Aki’fo ta dificil, pero e tabata special.”
Na esaki Branson a comenta cu p’e kitesurf t’e miho deporte cu tin y cu si tin algo cu Arubianonan mester sa di e deporte ta cu e ta hopi mas facil di loke e ta mustra
El a recomenda tuma 4 pa 5 ora di les cu un instructor p’asina cuminsa disfruta di un di e satisfaccionnan mas grandi.
Tambe cu awendia e deporte ta hopi mas sigur compara cu 10 aña pasa ora cu ainda tabata trahando rib’e ekipo y su prestacion.
“Mi ta recomenda altamente na boso, sin importa ki edad bo tin”, Branson a comenta.
Weststrate tambe a keda masha complace cu e bishita di Branson pa kitesurf.
“Obviamente e cabayero aki semper ta bon bini na Aruba y nos lo kier kite cune mas sigui”, asina e kitesurfer y empresario local a bisa.
Oficina di Ministerio di Asuntonan General a coordina e encuentro aki cu nos kiters local y ta gradici Jeroen y Anabel pa nan cooperacion.
Prome Minister Mike Eman a expresa n’e momento ey su deseo di traha mas di cerca cu e sector aki y asina haci loke ta posibel pa su desaroyo y promocion.
E siman aki Premier Eman a cumpli riba su prome y a tene un prome reunion na Bestuurskantoor y tambe a atende e ceremonia di entrega di premio di Aruba Hi Winds 2017.


text:
Temporada di Carnaval ta den full swing. Un temporada dushi, pero tambe un temporada unda nos mester cuida nos salud pa evita consecuencianan cu por tin su efectonan pa bida largo. Departamento di Salud Publico ta keda encurasha mayornan pa cuida y proteha nos muchanan menor di 5 aña y no
Social
Resultadonan di Festival di Roadmarch & Calypso Pre-Infantil, Infantil y Hubenil
Tattoo bek como Rey di Tumba despues di un kwart di siglo
Un festival marca pa controversia riba social media Pa un paar di seconde Franksjen Vos por a hole e corona di Reina di Tumba 2018
Den un Aruba Entertainment Center sorpresivamente yen, teniendo na cuenta e falta di promocion di parti SMAC, a tuma lugar e di 34 edicion di Aruba Tumba Festival. Tabatin un total di 14 participante, cual a demostra un despliegue musical di caliber halto durante henter anochi. Maske cu for di cuminsamento caba
Calypso & Roadmarch Infantil y Hubenil 2018 ta diadomingo awor
Minister Dangui Oduber tabata tin gran honor di forma parti di evento di lansamaneto di e cancion “Machika”
Diaranson ultimo a tuma lugar e evento di e lansamento di e cantica “Machika” caminda Minister encarga cu Turismo, Salubridad Publico y Deporte sr. Dangui Oduber tabatin e gran honor di forma parti di e evento aki. E anochi aki tabata uno priva y tabata tin hopi invitado, incluyendo diferente Ministernan y
Tur aña e evento ta sigui crece – Chill ta satisfecho cu e sosten na Boatfest 2018
Parada di Blaas tabata hopi anima pa tur chikitin cu a participa
Aruba a conoce e Prins & Panchonan di Carnaval 64
Festival di Tumba Infantil y Hubenil 2018 tabata fenomenal
Un anochi espectacular unda e muchanan a briya y demostra nan talento riba escenario. Palabranan di elogio y admiracion na e “All Star Band” y Comision Organisatorio cu a sa di pone un anochi di Tumberito tremendo. E resultado di tanto Tumberito Infantil, como Hubenil ta asina’ki: Rey Tumberito: Xenon Daal 2


text:
"Esaki pa nos ta un momento hopi importante. Het College Aruba financieel toezicht (CAft) a indica cu Aruba ta cumpli cu tur e exigencianan pa loke ta argumentacion di presupuesto 2017. Despues di hopi debate y discusion den pasado awor ta poni preto riba blanco cu e modelo cu nos a
Day: February 10, 2017
Ken lo bira Aruba su Atletanan di Aña 2016?
Pa 14 aña consecutivo un comision consistiendo di representantenan di e organonan deportivo manera Aruba Sport Unie, IBISA, Ministerio di Deporte hunto cu e reportero y/of redactornan deportivo di prensa, radio y television, den un forma organisa y imparcial ta studia y repasa e curiculo di tur e nominadonan, pa
Prime Minister Mike Eman Shared Plans for Restoration of JFK School with the Kennedy Family: Ta kico a pasa, cu a cambia awor di plan?
Cliente di RBC na Sasaki ta bira victima di atraco arma
Den ultimo 2 aña mas di 3 mil hende a ser nenga entrada na Aruba
Raport di CAft ta papia palabra cla: Aruba ta cumpli debidamente cu normanan financiero di CAft
Huez a confirma cu no tabatin motibo pa bay den accion, p’esey ayera Huez a ordena trahadornan di Arubus pa reanuda nan trabao di inmediato of lo tin cu paga suma impone
E ultimo dos miembronan di “afpakteam” a huramenta dilanti Minister Dowers
Diabierna atardi, sra. Shahaira Werleman y sr. Julio Quijada a presta huramentacion dilanti Minister di Husticia Arthur Dowers, como agentenan extra-ordinario. Ambos ta empleado publico trahando na Departamento di Impuesto, y ta completa e cuerpo di e "afpakteam" cu a cuminsa opera desde prome di februari 2017. Presente na e acto di


text:
Gobièrnu di boneiru pa medio di su ofisina di finansa ta boga pa un sistema atministrashon mas efisiente i efektivo pa asina drecha e servisio na suminstradónan di servisio di entidat públiko di boneiru. Den kuadro di esaki entrante promé di yanüari 2018 tur suministradó di servisio mester entrega nan faktura akompañá ku un bestel bon di entidat públiko boneiru.
E “bestel bon” ta e prueba ku e kompania su oferta entregá a ser aprobá i ku entidat públiko ta kompremeté su mes pa paga pa e servisio.
Na momentu ku manda e faktura mester inkluí e prueba di petishon pa e proyekto òf servisio. Sin e prueba aki no por kumpli ku e pago di e faktura. E departamentu ku hasi e petishon pa servisio di un kompania ta esun enkargá pa duna e suministradó e bestèl bòn aki.suministradónan mester manda tur faktura pa departamentu di finansa di entidat públiko di boneiru ku ta enkargá ku pago di e faktura. E departamentu ta situá na j.a. Abraham boulevard 27. Tambe por manda e faktura ku un scan di e “bestèl bòn” via di email na afdfin@bonairegov.com.
Pa mas informashon por email afdfin@bonairegov.com òf yama na telefon 7175330 ekstenshon 2607.


text:
Tabata diasabra mainta pa 06.29 cu Centrale Post a haya informacion cu na un adres Sero Largoweg un persona masculino a wordo encontra cu no ta duna señal di bida.
Ora cu patruya policial a yega n’e sitio a bin constata cu e persona tin perforacionnan di bala. N’e momento ey patruya di San Nicolas, BFTO y Recherche San Nicolas y demas autoridadnan a presenta n’e sitio.
Mas laat a logra identifica e persona aki como Roy Thijssen.
Esnan cu ta investigando e caso aki, ta kere cu aki ta trata di un problema di gang. Ultimo tempo den e bario tin masha tiramento, dunando indicacion cu tin masha arma den comunidad.
Den e cas na Sero Largoweg, no tin coriente. No ta conoci, si e persona aki ta bibando den e cas of el a core bay sconde despues di recibi e tironan aki, cu a causa su morto.
Polis ta pidi si tin hende cu por tin cualkier informacion yama 100 of nos tiplijn 11141.


text:
Aki ta sigui un resumen di casonan den Corte di Prome Instancia pa dia 16 di November 2016.
Pa 8’or y 15 di mainta e sospechosonan KRSP y JEFB lo aparece dilanti di hues. E caso aki ta uno pro forma. Esey ta nifica cu hues lo bay duna un otro fecha pa trata e caso.S.P. y F.B. ta wordo acusa di, conhuntamente cu un otro of otronan, a tuma bida di un persona riba 30 di Juli 2016, door di hinca e persona aki intencionalmente cu un cuchiu den su garganta/nek.
Pa 8’or y 15 di mainta, e sospechoso ORV lo aparece dilanti di hues. E caso aki ambe a uno Pro Forma. V. ta wordo acusa di, cu e intencion di herida un persona gravemente, a intencionalmente los un of mas tiro cu un pistool di aire riba dje riba 19 di Augustus 2016.
E ta wordo acusa di posesion di un pistool di aire, o sea un arma di candela, riba 19 di Augustus 2016.
Pa 8’or y 15 di mainta, e sospechoso RJEB lo presenta dilanti di hues. Pro forma. B. ta wordo acusa di a, conhuntamente cu un otro of otronan, ladronicia cu violencia di 30 dollar y/of un telefon celular y/of un of mas renchi di dede riba 23 di Augustus 2016. E violencia a encera cu a mustra e victima un arma di candela y a pone riba su curpa y a menas’e cu un wrenchi.
Pa 8’or y 15 di mainta, e sospechoso CMM lo aparece dilanti di hues. Pro forma. M. ta wordo acusa di, conhuntamente cu un otro of otronan, cu e intencion di tuma bida di un y/of tres persona, a los un of mas tiro den direccion di e auto den cual nan tabata sinta riba 5 di Augustus 2016.
Pa 8’or y mey di mainta, e sospechoso AST lo aparece dilanti di hues. T. ta wordo acusa di intento di asesinato di un persona riba 4 di Februari 2016, door di hink’e varios biaha cu cuchiu den pecho.
E ta wordo acusa di intento di asesinato di un otro persona riba e fecha ya menciona, door di hink’e varios biaha cu un icepick den su barica y lomba.
E ta wordo acusa di intento di asesinato di un di tres persona riba 4 di Februari 2016, door di hink’e varios biaha cu un icepick na su barica y pecho.
Pa 10’or di mainta, e sospechosonan RFDP y DERA lo aparece dilanti di hues. R.A. ta wordo acusa di, conhuntamente cu un otro of otronan, kiebro y ladronicia cu violencia den un cas riba 23 di Augustus 2016. E violencia tabata encera cu el a pone un arma di candela riba e curpa di e persona.
R.A. ta wordo acusa di, conhuntamente cu un otro of otronan, kiebro y ladronicia cu violencia den un cas riba 23 di Augustus 2016. E violencia tabata encera cu el a pone un arma di candela riba e curpa di e persona.
R.A. ta wordo acusa di, conhuntamente cu un otro of otronan, kiebro y ladronicia den un cas na Washington di un auto y su yabi di switch riba 24 di Mei 2016, di kiebro y ladronicia den un cas na Safir di un stofzuiger, telefonnan, tools, carchi di banco y otro propiedadnan riba 16 di Juni 2016, di kiebro y ladronicia den un cas na Washington di un tas, placa, camera, telefonnan, auto y su yabi y mas pertenencianan riba 4 di Juli 2016, di kiebro y ladronicia den un cas na Washington di placa, carchinan di banco, rijbewijs, Ipad, un auto y su yabi di switch riba 7 di juli 2016, di kiebro y ladronicia den un cas na Washington di un cartera, placa, rijbewijs, un auto y su yabi y otro propiedadnan riba 7 di Juli 2016, di kiebro y ladronicia den un cas na Safir di un tas, cosnan di bula kite, brilnan di solo, Ipod, hamaca, un auto y su yabi di switch riba 14 di Juli 2016.
R.A. ta wordo acusa di kiebro y ladronicia di televisionnan flatscreen den un cas na Sero Blanco den e periodo di 2 pa 4 di Augustus 2015.
Resumen di casonan den Corte di Prome Instancia riba dia 16 di December 2016
Aki ta sigui un resumen di casonan den Corte di Prome Instancia pa dia 16 di November 2016.


text:
Youtube
Youtube ta un website di estilo video share riba kua usadonan por upload, komparti i wak video. Tres ex-trahado di e kompania Paypal a traha Youtube na Februari 2005.
E kompania ta basá na San Bruno, California anto ta husa teknologia Flash Video pa musta un variedat grandi di videonan traha dor di usadonan, entre otro Video Klip, partinan di shownan di televishon i tambe kontendo amatuer manera blogs i anto video original kortiku. Mayoria di e kontenido di youtube a wordu di upload dor di individualnan, pero tin sierto kompania grandi manera CBS, BBC, i VEVO anto tambe otro organisashonan ku ta offrese sierto di nan material riba Youtube.
Usadonan ku no ta rigistá por solamenta wak e videonan pero usadonan rigista tambe por pone un kantidat ilimita di nan mesun videonan, duna komentario na otro video, i tambe suscribi riba kanalnan di otro hende
Kontenido
Historia di e kompania[editá | editá fuente]
YouTube a wordy fundá dor di Chad Hurley, Steve Chen i Jawed Karim, ku tur tabata trahado di. Hurley a studia diseña na Universidat di Indiana na Pennsylvania, anto Chen i Karim a studia siensia di kompiuter huntu na Universidat di Illinois na Urbana-Champaign
Segun e historia ku mayoria biaha ta wordu ripiti na media, Chad Hurley i Steve Chen a bini ku e idea di Youtube durante e lunanan prome di 2005, despues ku nan a experensia diffukultad di komparti videa ku a wordu filma na un fiesta na Chen su appartamento na San Francisco. Jawed Karim no a bini na e fiesta anto a bisa ku e fiesta aki no a tuma luga, terwijl Chad Hurley a kommenta ku e idea ku Youtube a wordu fundá despues di un fiesta "tabata probablemente un manera pa traha un historia interesante pa promove e kompania.
YouTube a kuminsa su karera prinsipalmentu ku un investo di $11.5 milion USD di Sequoia Capital entre November 2005 i April 2006. YouTube su kantor prinsipal trempano tabata situa riba un pizzeria anto un restaurant Japones na San Mateo, California.[9] E nomber di dominio
www.youtube.com a wordu activa riba 14 di februari 2005, anto e sitio a sigui desayora durante e sigiuente lunanan. E prome video di YouTube yama Me at the zoo, anto ta mustra fundadó Jawed Karim na e parke tropical di San Diego. E video a wordu di upload sia 23 di April 2005, anto te ahinda por wordu mirá riba e sitio.
Impacto Social[editá | editá fuente]
Promé ku e lansamentu di YouTube na 2005, tabatin hopi tiki metodo fasil ku husadonan di kompiuter normal por a husa pa pone video riba internet . Ku su interface fasil, YouTube a hasie posibel pa kualke hende ku un konekshon na internet por a pone un video ku por kualke hende ront mudu por a wak den un par di minut. E kantidat di topiko grandi ku Youtube ta kubri a hasi e partimentu di video un di e partinan mas importante di kultura virtual. Un ehemplo di un impacto social di YouTube ta e success di e video "Bus Uncle" traha na 2006. E ta mustra un kombersashon kayente entre un hoben i un hende grandi den un bus na Hong Kong, anto e video aki a wordu diskuti asta den medianan mas grandi. Un otro video di YouTubeku a risibi kubrimentu extensivo tabata e video "guitar", ku ta musta e performance di Pachelbel su kantika Canon riba un guitara elektriko. E nomber di e hungado no ta wordu duna den e video, anto despues ku e la risibi miones di bista e korant "The New York Times" a revelá e identidat di e guitarista komo Jeong-Hyun Lim, un homber di 23 aña biba naSur Korea ku a filma e video den su kamber YouTube a risibi un George Foster Peabody Award na 2008 anto ta wordu cita komo "a 'Speakers' Corner' ku ta embodisa anto promove Demokrasia Entertainment Weekly a pone riba end-of-the-decade, "best-of" list, bisando, "Providing a safe home for piano-playing cats, celeb goof-ups, and overzealous lip-synchers since 2005 (dunando un kas sigur pa pushinan ku ta hunga piano, tropekantena di selebridatnan i hasidonan di playback for di 2005) .


text:
You are here
Si! Uzando nos online portal "WEB Care" bo por wak bo cuenta di awa ariba bo computer. Bo por wak bo historia di consumo y tur pagonan ricibi na WEB tambe.
Click ariba e link pa WEB Care full ariba di e page y disfruta di aceso unda cu bo ta!
Si esaki ta prome bes cu bo awa a wordo desconecta, ainda bo tin awa! Por fabor bai na bo meter di awa, y bo lo haña un carta na e meter cu splicacion di con pa evita un desconexion actual.
E suma atrasa mester wordo paga dentro di dos dia di trabou pa evita cu e meter wordo desconecta. Click aki pa mas infomation.
Den caso cu no tin un carta na bo meter di awa na cas, por fabor yama 525-4200 pa asistencia.
Tur pedida di meter mester wordo complete na oficina di WEB na Balashi
- Bo ta trahando un cas?
Bo ta construyendo un edificio comercial?
Si ta desea un meter pa construccion, presenta na loket di WEB cu:
- Permiso di DOW pa construi e edificio comercial
- Copia di e mapa di plan di ubicacion of “situatie tekening” di e tereno
- Identificacion valido
- Copia di e inscripcion di e negoshi den registro di Camara di Comercio Aruba no mas bieu cu 3 luna
- E negoshi meser autorisa un persona por escrito pa firma pa e negoshi (Click aki pa carta di Autorisacion)
- Awg 130,- pa:
- Deposito Awg. 80,-
- Coneccion: Awg. 50,-
Si ta desea un meter pa construccion, presenta na loket di WEB cu:
Permiso di DOW pa construi e cas Copia di e mapa di plan di ubicacion Identificacion valido AWG 130,- for:
- Deposito Awg. 80,-
- Coneccion Awg. 50,-
Por pidi un didos meter di awa pa un apartamento, trailer cu no ta riba wiel, cas dividi den dos of mas parti, of un cas di palo den bon condicion.
- Pasa na loket di WEB y yena un formulario di peticion
- Dentro di 1 siman, WEB ta haci un chekeo na e edificio pa cual ta pidi un di dos meter
- WEB ta yama pa informa e cliente di e resultado
- Si ta aproba pa haya un di dos meter, mester presenta na loket di WEB cu:
- Identificacion valido
- Awg 130,- pa:
- Deposito Awg. 80,-
- Coneccion Awg. 50.00
- Awg 130,- pa:
- Identificacion valido
- Con ta aplica pa un meter di awa cu tarifa P pa cunucu of criadero?
- Presenta na loket di WEB cu:
- Un carta di Direccion di Agricultura, Cria y Pesca (Santa Rosa) den caso di agricultura of un arta di Direccion Salubridad Publico den caso di criadero
- Identificacion valido
- Awg 130,-
- Deposito Awg. 80,-
- Coneccion Awg. 50,-
- Presenta na loket di WEB cu:
- Un carta di Direccion di Agricultura, Cria y Pesca (Santa Rosa) den caso di agricultura of un arta di Direccion Salubridad Publico den caso di criadero
- Identificacion valido
- Awg 130,-
- Deposito Awg. 80,-
- Coneccion Awg. 50,-
E tempo pa haya un meter pa un coneccion nobo ta depende di e situacion na e tereno. Cada situacion ta unico. Aki bou tin link cu ta menciona algun situacion y den cuanto tempo mas o menos por haya e meter.
Pa informacion tocante e tempo di espera pa un coneccion nobo Click aki.
Pa informacion tocante e tempo di espera pa reconecta un meter existente Click aki
Nos Call center ta disponibel di 7or di mainta te 5or di atardi non-stop.
Por fabor tuma contacto cu nan na 525-4200 pa raporta cualkier problema relaciona cu bo awa di bebe.
Si bo a ricibi un cuenta di awa mas halto cu normal, e prome stap ta pa check e tuberia na cas pa lekkage. Den caso cu tin lekkage na cas, ta importante pa laga drecha esakinan mas liher posibel pa evita mas cuenta halto den futuro.
Si no tin lekkage y ta pensa cu por tin algun problema cu bo meter di awa, por fabor tuma contacto cu nos Call Center na 525-4200 pa haci un afspraak pa check e meter di awa.
- Ariba nos online portal WEB Care por wak exactamente cuanto bo ultimo cuenta a Sali. Click akinan pa bai WEB Care
- Por tuma contacto cu nos Call Center na: 525-4200, y un di nos representantenan por guiabo den e proceso di bira miembro di WEB Care.
Tur keho oficial mester wordo entrega en persona na nos Loket na Balashi. Por fabor trece un Identificacion Valido.
Bo cuenta di awa mensual ta contene hopi informacion tocante bo historia di consumo di awa y di cuanto bo cobransa ta cada luna. Click aki pa un splicacion completo di e contenido di bo cuenta di awa.
Den WEB Care nos online portal, bo por wak bo balans.
Por fabor login aki y check e bo cuenta di awa online.
Si encontra problema cu WEB Care por fabor tuma contacto cu nos Call Center na 525-4200. Un di nos representantenan por yudabo login exitosamente.
Si, tur cliente por haci un areglo di pago na WEB dos bes den cada aña.
Tur aplicacion pa areglo di pago mester wordo haci personalmente na loket di WEB na Balashi. Mester trece identificacion valido pa e transaccion aki.
Si, tur persona residencia den exterior tin cu paga un deposito di Awg 250,-. Pa mas detaye tocante un meter di awa nobo click aki.
Si bo ta interesa den traha na WEB, please check nos pagina di vacatura aki. Tambe por manda solicitud via nos Contact form.


text:
Diadomingo madruga pa 3.30 presencia di Polis ta wordo pidi pa personanan cu lo ta tirando piedra riba hende den bisindario di un di e santananan banda di Topcar.
E patruya a wordo manda den bisindario di e Santana “Freemasonry”, pero na caminda pa e sitio nan ta topa cu un
Diadomingo den oranan di madruga na dos occasion patruya di Noord a topa un vehiculo coriendo “roekeloos” riba caminda banda di hotelnan. AE di dos biaha e Polisnan a dicidi di bay averigua ta kico ta pasando cu e chauffeur.
Na momento cu e patruya ta pasando den bisindario di “South
Diadomingo despues di mey anochi presencia di Polis ta wordo pidi na un bar den Mauvestraat na San Nicolas, caminda cos ta saliendo for di man den un pelea grandi cu ta tumando luga.
Na momento cu patruya a yega na Baranca Bar, nan ta bay paden y papia cu e
Diabierna, 3 di november ultimo Camara di Comercio y Industria di Aruba (KvK) den presencia di e alumnonan pintor di Stichting Mira y nan familiares a tene apertura di su exposicion di arte. Esaki ta di 5 biaha cu KvK ta pone un exposicion cu lo bay keda exponi pa
Na momento cu Gobierno sinta, un di e asuntonan cu lo mester bay tuma un decision riba dje ta Aruparking. E compania aki tabata un iniciativa di Otmar Oduber, como e Minister encarga cu Arubus. Peron a mesun momento e tabata un proyecto cu MEP no tabata di acuerdo cune.
Dangui Oduber, di e fraccion di MEP den Staten, den e conferencia di prensa di e partido a papia cu e enfoke principal den e programa di Gobernacion 2017-2021 ta pa revitalisa Centro di Ciudad, pa yega cu e area aki ta bira un centro di atraccion pa e bishitantenan.
MEP,
Autoridadnan no a revela nada mas di e caso di asesinato cruel cu a tuma luga siman pasa riba e hoben Sarahi Sierra, na De Vuyst.
E hoben aki a wordo mata den un forma cruel. E burdugo cu a haci esaki, a laga un mucha di 3 aña sin su
Ayera mainta for di momento cu e website Masnoticia a publica informe di un caso di inmoralidad cometi cu un menor di edad, e informacion y speculacionnan a cuminsa plama mes lihe cu biento.
Cuerpo Policial di su banda no por a duna informacion, ya cu e ta un investigacion andando
Durante e conferencia di prensa di MEP dialuna mainta, a hiba palabra Xiomara Ruiz Maduro, kende a bisa cu e presupuestonan di Aruba no a cumpli cu e normanan di CFT, creando un problema serio pa nos pais. E Parlamentario ta bisa cu door di e mal maneho financiero y
WILLEMSTAD - E asesinato cu un Curasoleño hunto cu su cómplice Dominicano/Hulandes a cometé den fin di siman na Maroko ta parce un caso di ‘shoot straight but wrong’ caminda nan a bay pa mata un Marokano di baho mundo y a caba na asesiná yiu di un Presidente di


text:
Siman pasa a presenta dilanti mesa berde e homber G.J. Kelkboom, kende tabatin un serie di acusacion contra dje y di cual durante tratamento di e caso e representante di Ministerio Publico a agrega uno mas aserca.
- a wordo acusa di menasa un persona cu morto (no di intento di asesinato), den e period di 23 di juli 2017 te cu prome di augustus 2017. Na e occasion ey e lo a expresa e siguiente palabranan: “H…. cumi y mi ta manda boso shelo”; e ta wordo acusa di intencionalmente y cu premeditacion di a dal e persona aki (su amiga) varios biaha cu mokete den cara y na su curpa riba 23 di juli, 2017; e ta wordo acusa di posesion di hennep den e period di 7 pa 10 di augustus 2017 y riba 11 di mart 2017; tambe di posesion di balanan den e period di 7 pa 10 di augustus, 2017; e ta wordo acusa di tabatin den su poder dos brommer, den e period di 26 di juni pa 10 di augustus 2017, y cualnan e mester por tabata sa cu nan ta procedente di un crimen (horta na Hulanda).
E problema tabata cu su amiga pero cu a sali for di man riba un anochi cu el a bebe masha hopi mes. E acusado a splica Huez cu e no tin problema cu su amiga ta sali bay dal drinks, ya cu e sa hacie caba, pero e problema ta, segun e ta bisa, cu e muhe no ta contesta su yamadanan ora cu ta sali. Riba e dia en cuestion el a maltrata y menasa e muhe, y esey e ta admiti tambe. “Mi no a dale un mokete pero cu cantiman y el a bay atras dal den rand di e cama,” e acusado a splica. “Mi no tabata sa cu mi tabatin asina hopi forsa,” el a splica.
Na diferente ocasion el a bisa Huez cu e no tin ningun problema cu e muhe ta sali, pero e tin problema cu e muhe ta perde y ni su mensahenan e no ta contesta. El a nenga cu el a maltrata e muhe anochi, pasobra e no a keda warde na e apartamento. E mes a bay bishita su yiunan y despues a sigui trip y na momento cu e tabata bayendo cas casi mainta, el a dicidi di pasa na e apartamento pa wak si su amiga a yega cas. Eynan e problema a cuminsa.
Pa loke ta e droga, e ta bisa cu e marihuana ta di dje y ta uza esaki. Den un auto bieu tambe autoridadnan a haya cocaina y esey e no sa di kende e ta. “Berdad e auto ta dimi, pero e ta para eynan hopi tempo. Tin hopi hende ta bini mi cas, ademas di mi famia, y cualkier persona por a sconde eyden,” el a bisa Huez. Y riba dje, ta algun dia prome cu tratamento di e caso, Polisnan a mustre foto di e droga lora den un flanel oranje.
E balanan cu a wordo haya na porta di un apartamento pafo di e cas di su mayornan, e ta bisa cu e no sa di nan. Kisas, el a bisa, e por ta bala relaciona cu un caso anterior cu e tabata envolvi den dje mas cu 5 aña pasa. Pero awor e sa cu e no tabatin bala den su poder.
E brommernan el a cumpra for di un persona cu ta trece nan for di Hulanda den container y ta pasa e tramite normal via di Aduana. E hecho cu nan ta un tiki mas barata, no a pone pensa niun momento cu nan ta procedente di robo.
E acusado ta traha cu su mama den un negoshi chikito cu ta brinda tour na turistanan y e tin 6 yiu.
Fiscal a haya e acusacionnan contra dje proba, inclusive e casi 1 kilo di cocaina haya den un auto bieu para pafo di e cas unda cu e ta biba. Den e caso di e balanan si Fiscal a pidi pa declar’e liber pasobra no por a proba cu nan ta di dje. Pa e acusacionnan cu si a keda proba Fiscal a pidi pa Corte impone un castigo di 22 luna incondicional. Si a bisa cu mester entregue bek e brommer Hayabusa.
Dia prome di december tin sentencia den su caso.


text:
Frank Williams (Aruba, 1941) genoot op het Dominicus College onderwijs bij de frères, waarna hij in het Nederlandse Dongen een onderwijzersopleiding volgde. Hij werkte in het basis onderwijs, studeerde Engels LO en MO-A en werd docent Engels. Ook in de politiek was hij een aantal jaren actief, onder meer als lid van de Eilandsraad. Van 1987 tot zijn pensionering was hij werkzaam als inspecteur onderwijs. Frank Williams is beëdigd vertaler Papiamento, Engels en Nederlands.
Hij schreef werken voor het toneel, publiceerde korte verhalen in Regalo di fantasia (1989) en Alma transparente (1994), de geschiedenis van Dakota (1992), de poëziebundel Antologia di Cariño (1993) en de kleine roman E Yamada (1997). In 2000 gaf hij in 'Isla di mi / Island of mine' een anthologie van Arubaanse literatuur met vertaling uit.
Bron: Amigoe 19-03-1995
Twee vrij recente literaire uitgaven
Onderwijsinspecteur en docent Engels, Frank Williams (Aruba 1941), publiceerde eerder vier boeken. In oktober 1994 verscheen van zijn hand een bundel met korte verhalen ‘Alma transparente’. Er zit een verhaal in vele kleine dingen uit het dagelijkse leven, die ons tot les en lering kunnen strekken. Dat is min of meer de samenvatting van de zeventien verhalen die Frank Williams ons voorschotelt. Hiermee beweegt hij zich helemaal in de aloude orale traditie van conta cuenta.
Mild humoristisch soms, een beetje satirisch nu en dan, houdt hij zijn lezers een spiegel voor. Zelfs is hij vaak de kritische toeschouwer die als een getrouw verslaggever nauwkeurig observerend vertelt wat hij ziet en hoort, waar hij zich ook bevindt. Zo schildert ‘Alma transparente’ ons taferelen van Arubaanse leven in verleden en heden voor. Frank Williams schrijft nauwkeurig registrerend met aandacht over de taal. Hij ontmaskert de schone schijn en zoekt naar eerlijkheid achter en door de dingen. Impliciet worden daarbij natuur en mens nogal eens vergeleken, waarbij de laatste het steeds moet afleggen.
Frank Williams: ’Alma transparente’.
Frank Williams tin diferente publicacion tras di lomba caba:
“Regalo di fantasia” na 1989; “Dakota- Un historia di su pueblo na 1992;
“Antologia di Carino” na 1993; “Alma tranparente” na 1994.
Awor na 1997 su siguiente publicacion ta mira luz di dia. Riparabel ta cu ora cu Frank a coi smak di skirbimento e la publica obra tres aña tras di otro. Sinembargo, despues di 1994 nos mester a warda 3 aña pa su siguiente obra.
Mirando e obra ta cada ken por compronde pakico esaki a tuma mas tempo.
E obra yama: “E Yamada”!
E biaha aki Frank ta sorpresa nos cu un “roman” completo. ”E Yamada” no ta un roman monumentalmente largo, pero e ta completo. Completo den e sentido cu e roman tin su diferente personahenan ta haya un descripcion asina natural y toch yen di tension, cu ta dificil pone e buki abou ora bo ta lesando.
En todo caso ta bisto cu e escritor mester a tuma su tempo pa “realisa” cada uno di e personanan di e storia. Mester bisa cu e resultado ta un sorpresa agradabel. Na prome lugar e ta agradabel paso unabes cu bo cuminsa lesa, bo ta sigui lesa pa haya sa con cada desaroyo nobo ta resulta. Sorpresa, pasobra Franks a logra duna bida na un set di persona di carni y weso. Personanan cu nos tur ta reconoce pa nan caracter, pa nan moda di pensa, pa nan reaccionnan na momento di stress. Esaki ta e parti cu mi goza mas di e roman aki. E ta tocando hende nan gewoon cu nos conoce of cu nos ta topa regularmente den nos bida diario. Frank no a scohe pa un storia tocante hende nan miyonario cu por biaha rond mundo y cu ta pasa diferente romance y amor na lugarnan luhoso y exotico. Tampoco e la scohe pa aventuranan excitante di polis of guera of algo por estilo.
“E Yamada” ta un storia di hende nan comun y coriente. Un storia di Arubianonan cu nan puntonan fuerte y debil. Un storia di hendenan cu ta pasa den tempo nan bon y malo.
“E Yamada” ta conta nos di Sinia kende ta desaroya di un mucha muher poco trabahoso y cabesura pero yen di pep y un opinion propio, pa un hobencita cu ta pasa den e fase di amor sincero. Un Sinia cu pa causa di sucedido nan straño fuera di su control ta pasa den un periodo basta largo di trastorno emocional pisa, locual tin consecuencianan serio pa e amor cu a cuminsa florece.
“E Yamada” ta conta nos di Hose kende ta lanta manera un bon mucha cu ta stima y respeta su mama, cu ta caba su scol y ta haya un bon trabou. Un mucha homber di origin humilde cu sa kico ta responsabilidad y kende ta enamora Sinia, pero den e momentonan dificil di trastorno emocional di Sinia no sa con pa deal cu esaki.
Consecuentemente Hose ta pasa den un romance basa riba atraccion fisico y un matrimonio desastroso cu ta causa cu perdicion den bebida y muhernan di bida ta loer na cada skina di e caminda di bida.
Asina lo por describe e otro personahenan, pero esey lo hiba nos mucho leu. Un cos mester bias realidadnan di bida na Aruba ta bon integra den e roman: Influencia di mayornan (sea negative of positive), cooperacion entre famia, keremento den webo di gai, e rol determinante di alcohol den hopi bida, baimento Hulanda pa studia pero tambe pa scapa problema. En corto bisa: rond di un storia di amor Frank ta duna un bista basta realistico di posibel desaroyo di bida(nan) na nos isla.
E sistema di skirbi ta “vlot”. Den tur storia mester duna descripcion di cierto detayenan manera di edificio, paisahe, rutanan, sucedido nan, etc. E peliger di e descripcionnan aki ta cu un escritor ta elabora mucho largo riba nan consecuencia cu e lesador ta perde bista riba desaroyonan esencial y te hasta ta fada di e storia.
Den e caso di “E Yamada” e escritor a logra cu casi niun biaha bo ta haya e tendencia pa salta algun blachi pa bai check kico a pasa.
E Papiamento cu e autor ta usa ta uno corecto. E dialogonan y e combersacionnan den e storia ta cu palabranan di tur dia y nan ta bon hinca den otro. Tin algun caminda cu e dialogo nan ta un poco stijf. Esaki mas bien ta ora ta trata di combersacionnan di esnan cu no ta personanan clave den e novela. Si den futuro Frank evalua dialogonan di e otro personahenan cu e mesun atencion cu e la dedica na e personahenan clave, anto e novela lo ta mas fuerte ainda.
Concluyendo mester constata cu e escritor tabata tin e corahe pa duna e storia un final cu ta mustra cu slanan di bida por tin consecuencianan cu ta keda marca pa resto di bida.
Mester clausura cu un palabra di pabien na Frank Williams pa un novela di bon nivel cu probablemente lo bira un di e productonan mas importante di e cosecha di aña di Papiamento.
F. Bardouille


text:
MFK ta buta huntu ku barberonan di Jody’s barbershop akseso pa 200 mucha por haña un nechi pela pa
“BACK TO SCHOOL”
Willemstad, 6 di ougùstùs 2017
Bou di inisiativa di Parlamentario Gilbert Doran huntu ku Lider di MFK sr. Gerrit Schotte MFK a yega huntu ku Jody’s Hair & Design Barber Shop na un fórmula pa por asistí den wikènt di 11, 12, 13 di ougùstùs próksimo 200 mucha, ku promé ku nan drenta aña eskolar nobo, ke tin nan pelá nèchi, nèchi.
E pelá aki primordialmente ta wòrdu otorgá na esnan ku tin e difísil den nos komunidat aworakí. E kriterionan pa bini na remarke ta konta lo siguiente:
Onderstandtrekkernan
Hendenan ku minumumloon
Desempleadonan
Kiko mester hasi pa registrá pa e pelá? Por fabor yama sede di MFK na 724-7766 for di 8or di mainta te ku 5or di atardi di djaluna pa djabièrnè i mèldu bo mes.
Djasabra 5 di ougùstùs awor tambe por yama di 1or pa 3or di atardi na Studionan di Radio MAS na number 888-8997, 560-2069 òf 510-2069.
Esaki ta MFK su aporte chikitu na 200 famia. Di e moda aki nos ke duna esnan ku tin e difísil awe den nos komunidat un man pa nos muchanan start nan aña eskolar nèchi, nèchi pelá.
MFK


text:
You are here
Entrega Di Dokumento Di Parti Di Global Water Partnership Caribbean A Gobièrnu Di Kòrsou
WILLEMSTAD -- E organisashon, Global Water Partnership Caribbean ta yuda paisnan den Karibe pa yega na maneho integral di awa.
Tambe e organisashon ta yuda paisnan tuma medidanan di prekoushon pa mitigá e efekto di kambio di klima ku ta afektá islanan chikí di un forma rápido.
Awe, den su bishita na Konseho di Minister, Global Water Partnership Caribbean a entregá un dokumento. E dokumento aki ta kontené un lista di akshonnan ku ta resultado di un workshop spesialmente pa funshonarionan di gobièrnu i organisashonnan no-gubernamental (NGO’s).


text:
Studiantenan di Hulanda y Corsou a completa nan programa di Minor- Perspectiva Mundial na IPA
Instituto Pedagogico Arubano (IPA) ta ofrece anualmente un programa di Minor special pa e studiantenan internacional, particularmente den Reino Hulandes. E programa aki a tuma luga durante e periodo di februari te april 2017. E studiantenan Diede Klanterman, Annlies Tamboer, Julliette Munsterman, Christiaan van de Berg en Beverky Akins di entre otro Hogeschool van Arnhem en Nijmegen, Fontys Eindhoven y Universidad di Curaçao (LOFO) a termina e programa cu exito. E enfoke di e programa di minor tawata riba Desaroyo Sostenibel den Enseñansa y den mundo general unda a dilinea e asina yama cuater P’s di sostenibilad cual ta ‘Planet, People, Profit y Participatory Governance’. E meta di e programa tambe tawata pa e studiantenan amplia nan horizonte, cera conoci cu e cultura y sistema di enseñansa di Aruba y haya conocemento didactico pedagogico, investigacion y tambe intercambia conocemento y experiencia.
E programa tabata consisti di diferente actividad multidisciplinario unda e studiantenan a participa na un serie di tayer, facilita pa varios docente di IPA, riba diferente tereno manera multilingualismo den enseñansa, sistema y maneho di enseñansa, investigacion y ciudadania. Nan a haci nan practica na diferente scol basico y scol secundario na Aruba, unda nan a realisa proyecto y haci investigacion relaciona cu e topiconan ya menciona. Banda di esaki nan a participa na diferente excursion entre otro Museo di Industria, MFA Noord, Parlamento di Aruba, Gobierno di Aruba, WEB Aruba, y e centro di ciudadnan di Oranjestad y San Nicolas.
Pa finalisa nan programa e studiantenan a presenta e resultado final di nan investigacion y nan experiencia en general. Nan a termina e programa cu un evaluacion oral exitoso pa cua nan a ricibi un certificado. E studiantenan a experiencia IPA y nan scol di practica como uno sumamento educativo, informativo y creativo. Nan a duna di conoce cu nan pasantia na Aruba tabata uno rico na experiencia. IPA ta desea e studiantenan di Minor un bon continuacion y finalisacion di nan estudio na Hulanda y Corsou.


text:
LAS VEGAS.—Ronda Rousey tabata un regreso desepshonante den oktágono despues di a pèrdè pa nòkout kontra Amanda Nunes den 48 minüt den e pelea estelar di UFC 207 ku a tuma lugá na Las Vegas.
Rousey a yega na e kombate despues di 13 luna di inaktividat pa trata na kita e título peso gai di Nunes. Sinembargo den e promé momentunan el a haña un sorpresa ku gòlpinan tremendo ku e brasileño a propiná e merikano ku a tambaliá sin reakshoná.
E hues a stòp e pelea despues di e mira e kondishonnan den kual Rousey tabata i kende a protestá algun sekònde kontra e desishon.
“Esaki ta mi momentu, e kampion ta ami i ami ta pidi e rekonosementu di e públiko. Mi a prepará mental i físikamente. Mi tabata sa ku e fanátikonan stima Ronda Rousey, pero ami lo no a permití pa e kita e faha for di mi. Ami ta e kampion real”, Amanda a bisa despues ku el a gana Ronda.


text:
Ta mas of menos un luna pasa cu Women’s Club of Aruba a perde dos miembro stima den un tempo hopi cortico. Ta trata di ex-Presidente Annemieke Hoftijzer y Life Member Aura Croes.
Annemieke tabata Presidente di WCA durante 1976-1977 y tabata masha activo den e diferente comisionnan cu tin di haber cu mucha p.e. Dress a Child Project y Medio Ambiente goes to School.
Tambe e tabata gusta masha traha den e comision di AIDS Awareness. Annemieke a pidi masha pa record’e cu un flor color oranje.
P’esey dia di e reunion general pa miembrecia dia 17 di juni ultimo, cual t’e dia tambe cu Annemieke a wordo crema na Hulanda, tur miembro a haya un flor oranje pa record’e y tuma despedida di dje.
Ex-presidente Mily Henriquez a hiba palabra durante un ceremonia cortico y a expresa Annemieke su ultimo deseonan.
Aura tabata un Life Member, pues tabata miembro di WCA pa mas cu 40 aña y el a wordo introduci dor di Pat Arends e.f.m. Aura tabata gusta masha traha den e comision di Save the Earth of Limpi Committee, caminda tabata entrega premio n’e scolnan di mas limpi.
Tambe Aura tabata gusta traha ora tabatin shownan di moda, caminda e por a eherce su talento y creatividad den moda, peinado y makiyahe.
Cu Señor tuma e dos boluntarionan aki den su reino celestial!


text:
Pasco ta jegando atrobe. For di un Hulanda scur y friu mi ta corda bek riba mi prome Pasco na Hulanda… hopi anja pasa. E awa di wowo, e falta di famia, e nostalgia. E bishita cerca Padushi y Madushi, e refresco cora y e bolo di 3 color cu nunca ta falta. Un tajo di plastic cu e pida bolo, un tiki pinda, un pruim of marshmallow na banda. Despues di bishita 3 cas, nos tabata pidi pa lora e tayo pa bay cas cun’e.
E Pasco tabata cuminsa cu e kloknan di misa di anochi. E shimis, sapato y mea nobo. Nos tabata paga tino riba e klok di misa pa no jega laat.
Bida tabata simpel. Bisinjanan tabata biba manera famia cu otro. Tabata bay pa e brasa y e bon deseonan. No tabatin asina tanto competencia.
Tin hende ta bisa cu hopi di nos custumbernan di fiesta Pasco ta cambiando. Hendenan no ta bishita otro asina hopi mas. Nan ta prefera di bay un fiesta of casino na lugar di hasi bishita. Toch bishita otro ta un di e tradicionnan hopi dushi di nos hendenan. Bisti bunita den dia, desea otro ‘Bon Pasco’, admira e kerstboom di otro.
‘Tin un regalito pa mi?’, hopi mucha ta pensa keto keto den nan curason.
Den un mundo cu mestanto inseguridad cu lus, e fiesta di Pasco por trese cosnan bunita depende unda bo kier pone bo atencion.
Jena e mundo cu e lus di bo curason. Desea otro lo miho for di e profundo di bo curason. Brasa bo famia. Lesa e storia di Pasco pa bo yiunan. Bay misa. Hasi un oracion y mas cu tur cos, bisa ‘danki’ na ninjo Hesus cu a duna nos un motibo pa ta mas cerca otro y pa ta e simbolo di un coneccion cu Divinidad cu ta cuminsa ora nos laga e curason puro den nos resalta.
Bon Pasco, bendiciona y danki pa ta un fan di Comprondiendo Bida!
Con bo a pasa bo Pasco? Victor Hunt ta comparti un carta di Hesus pa corda nos riba e origin di Pasco….
Un contribucion di Victor Hunt
Manera bo sa, e dia cu mi ta hasi anja tabata ayera. Tur anja tin un celebracion na mi honor y mi ta kere cu e anja aki e celebracion lo wordo ripiti.
Durante e periodo aki tin hopi hende ta cumprando regalonan, tin hopi anuncio riba radio, ariba television, anto den tur parti di mundo tur hende ta bisando cu e dia cu mi ta hasi anja te jegando mas y mas serca.
E ta hopi bon pa sa, cu por lo menos un biaha pa anja, hende ta pensa ariba mi. Manera boso sa, e celebracion di e dia cu mi ta hasi anja a cuminsa hopi anja pasa. Den cuminsamento hende tawata comprendo y gradicido pa tur cos cu mi a hasi pa nan.
Pero awendia, e ta parse cu niun hende ta corda e motibo pa e celebracion. Famia y amignan ta bini hunto y pasa bon, pero nan no sa e motibo pa e celebracion.
Mi ta corda cu anja pasa tawata tin un fiesta masha grandi mes na mi honor. E mesa di cena tawata jen di cuminda dushi, bolo, fruta, chuculati y mangel. E decoracion tawata tremendo y tawata tin hopi, pero hopi regalo mes.
Pero bo kier sa algo? Ami mes no a wordo invita. Ami tawata esun cu a hasi anja, pero nan no a ni corda pa invitami.
E fiesta tawata pami, pero ora e dia grandi a jega, nan a lagami afo, nan a sera e porta den mi cara….y mi tawata kier pa ta cu nan y come hunto cu nan.
Mi kier comparti algo cu bosonan. Door cu mi no a wordo invita, mi lo tin mi mes un celebracion, un fiesta grandioso. Un fiesta cu lo dura un eternidad. E invitacionan ta sali awe y abo tambe ta invita.
Acepta mi invitacion y mi lo scirbi bo nomber cu letternan di oro den mi buki di bida.
Te aki un rato,
Cu amor
Hesus.
Pa mas informacion:
Victor Hunt
Cel. 565 9171
cvictorh@setarnet.aw
related post: Dios den bo bida segun Victor Hunt
Despues di misa nos tabata bay na cas di Madushi y Padushi. Mi ta corda cu mi mama y mi tanta y omonan semper tabata t’ey pa ricibi nan bendishon di Pasco di Padushi. Despues nos tabata haja bolo di tres color y un poco refresco pa bolbe bek cas, kita panja y bay drumi.
Mi tabata un mucha chikito…preparando pa Pasco, e fiesta mas grandi di anja pa mi. mi ta corda cu awa semper tabata jobe, net prome cu nos sali bay misa di 12 or anochi. Ami y mi rumannan hunto cu Padushi Coyashi den auto di Mookin. Nos no tabata haja e awasero fastioso, solamente e sapatonan nobo y e meanan cu falchi cu ta keda tur muha tabata menos leuk. Pero como mucha bo tabata obedecido y ta bay bo misa sin protesta.
Misa semper tabata bunita dorna cu lus y e pesebre cu e ninjo Hesus cu e strea na halto smper tabata tin un magia cu n’e. Awe, hopi anja pasa, Hesus a nace den un stal. Pakico Hesus a nace, ainda bo no sa como mucha of en todo caso, bo no ta echt compronde. Ami en todo caso,no! pero e solo echo cu Hesus ta un baby, drumi den un stal pober tabata hasi un impacto riba mi.
Mas despues den les di catiesashi mi a bin compronde cu Hesus a nace pa despues muri pa mi picanan na crus. Aunke e momento ey ami no por a imagina mi mes ki pica mi lo por tabatatin.
Despues di misa nos tabata bay na cas di Madushi y Padushi. Mi ta corda cu mi mama y mi tanta y omonan semper tabata t’ey pa ricibi nan bendishon di Pasco di Padushi. Despues nos tabata haja bolo di tres color y un poco refresco pa bolbe bek cas, kita panja y bay drumi.
Mainta nos ta lanta, banja y bisti panja pa sali y ta bay den grupo bishita e bisinjanan, tanta y omonan. Casi tur caminda bo ta haja mesun bolo pa come. Nan ta sirbi’e den un tajo di carton cu su sunchi, pruim y poco chewees na banda. Pa bebe nos tabata haja refresco y si nos tin suerte nos mag di scoge cua color.
Cu mi yiunan nos a mantene e custumber di bay misa di 12 or y tambe e bishitanan di famia. Despues di misa di anochi henter famia ta topa na cas di May. E Pasconan di mi inocencia…momentonan di oro…
Nigel y Wayne, dos amigo, di 10 anja cu gusta rap a saca un cantica tocante e significacion berdadero di Pasco… Lesa e texto y pensa con ‘abo’ kier pasa Pasco…
Christmas is about ‘loving, caring and giving’
From the hearts of 2 young boys: Nigel and Wayne… to the World!
It’s almost X-mas time
Everybody wanna look fine
A little present here
A bigger one there
Just stop for a minute….think… WHY
Why is everyone delirious
Just got to be a lot more serious
Spend time with your friends
Let’s cross our hands
And keep praying for better times
See a X-mas tree on the left
A basketful of cookies on the right
Come on people let’s stop
We’re praying for LOVE tonight
Refr: it’s not about the presents presents presents
We don’t need the presents presents presents
It’s all about SHARING
LOVING ………… CARING……….. GIVING……..
Ain’t about the …..CHICHING CHICHING
Nor about the BEBLING BEBLING
Just wanna make the world change …YEAH YEAH
Copyright: Nigel & Wayne
Comprondiendo Bida ta desea un y tur feliz dianan di Pasco y un bon aña 2011 yen di salud. Un danki special ta bay na nos lesadornan cu a tuma tempo pa lesa y commentá riba e articulonan. Tambe na nos amigonan cu a ‘like’ nos pagina riba Facebook of cu a ‘follow’ nos riba Twitter. Sin boso sosten nos no lo a yega asina lew.
Nos ta spera di wak boso tur den aña 2011, paso nos tin un paar di sorpresa pa demonstra nos gratitud pa boso sosten.


text:
ORANJESTAD (AAN): Aña pa aña, e ambiente di e prome chapuson den e lama frieu di Aruba, cu tin di haber cu un grupo organisa, ta birando cada biaha mas y mas grandi.
E aña aki, no ta sigur, pero ta parce cu tabata tin mas cu 500 persona cu a dicidi pa busca e caminda pa MooMba Beach, pa asina tuma parti na e prome chapuzon oficial y organiza, den e lama di Aruba.
Cada ken a haya un bunita pechi como recuerdo y despues di a goza di e tremendo awa frieu di Aruba, cada ken por a bay disfruta di un rato hopi ameno na Moomba Beach.
DIARIO ta manda palabra di pabien na e organizadornan cu e bunita evento aki, cu sigur ta hiba e nomber di Aruba, rond di Mundo.


text:
Diamars, dia 15 di mei, Presidente di Parlamento a reuni cu representantenan di Nacionnan Uni hunto cu representantenan di gobierno tocante 17 meta mundial pa futuro.
E metanan ta e. o. elimina pobresa, elimina hamber, bon salud y bienestar, educacion cualitativo, igualdad entre sexonan, awa limpi, energia limpi y pagable, trabou y crecemento economico, industria inovativo y infrastructura, comunidadnan sostenible, consumo y produccion responsabel, bida marino y bida riba tera, paz y justicia, etc.
Despues a reuni cu Parlamento den in Bojeenkomst.
Aruba ta un di e 20 paisnan trendsetter cu tin un comision trahando pa logra e 17 metanan y a ser escogi pa ricibi sosten di Nacionnan Uni. Ta analisando trabou y plannan di Gobierno y evalua si tin synchronisacion entre departamentonan, ministerionan y sectornan priva y gubernamental pa logra e metanan. Ta di importancia pa Parlamento no solamente esnan cu ta sostene Gobierno sino tambe esnan di partidonan di oposicion participa y duna nan feedback pa traha na e metanan.
E representantenan di Nacionnan Uni tabata interesa di haya opinion di tur Parlamentario di tur signatura. Lamentable ningun miembro di oposicion tabata presente na un reunion importante cu representantenan di un organo neutral y mundial manera Nacionnan Uni.
Presidente di Parlamento lo duna tur cooperacion pa e invitadonan por haya contacto cu esnan di oposicion pa por haya nan opinion.


text:
Un bunita actividad pa sera vakantie y cuminsa scol jen di etiket…Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Kaylee,reina di carnaval ta un buki di etiketa pa mucha.
Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Parti 2 di e Storia di Al Figaroa…Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan.
Un contibucion di Al Figaroa
Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan. Continue reading “Dia di tur criatura y Fransisco”


text:
August 8, 2016
Info OM:Djárason 10 di ougùstùs 2016 pa 2 or di atardi Korte di Hustisia ta bai trata den reces un kaso di aksidente den tráfiko ku morto.
Ta trata di un kaso ku a tuma lugá 23 di desèmber 2013 riba Kaminda Johan Statius van Eps riba kaminda pa bai Rio Magdalena i na unda shofùr Fransisco Kierindoongo a pèrdè su bida.
Ta akusá e hòmber K-R.D.C.M. (Kòrsou, 1993) di a kousa un aksidente di tráfiko ku morto i korementu di outo peligroso. Ta trata di violashon di Artíkulo 2:284 di Kódigo Penal di Kòrsou i Artíkulo 21 di Wegenverkeersverordening Curaçao.